Uluru

Uluru, od Ayers Rock, esas granda petra saliajo en la mezo di Australia, en la sudo di Norda-Teritorio; ol esas 335 km de Alice Springs. Ol esas formacuro de greso; olua alteso esas 348 m de la cirkumjacanta tereno.

La indijeni di mez-Australia konocis la roko de plura mil yari, e li havas legendi pri olua kreeso. Ol esis unesmafoye vidata dal Europani en 1872; ol recevis la nomo "Ayers Rock" por la lora chefo di Suda Australia, Henry Ayers.

Ye la 26ma di oktobro 1985, la proprieto di Uluru donesis da la guvernerio di Australia a la lokala Pitjantjatjara-indijeni. Kondiciono esis ke le Anangu, la tradicionala proprietanti di Uluru, lugus ol a la agenterio por nacionala parki e sovaja animali dum periodo di 99 yari, e ke ol esus kune administrata. 

Kategorio:Geografio di Australia